P R E S S E M E D D E L E L S E

**Succesrig tøjdesigner fik hjælp af kurerfirma**

**Anne Sofie Madsens tøjdesign bliver i dag solgt i butikker så langt væk som i Hollywood, New York og Hong Kong. Det skyldes ikke blot, at hendes kollektioner gang på gang vækker international opsigt, men også et samarbejde med DHL Express. Kurervirksomheden har igennem et par år sponsoreret kurerforsendelser for den succesfulde designer for at opnå en dybere indsigt i den danske modebranches særlige behov for kurertransport.**

**Vallensbæk d. 7. august 2015:** ”Modebranchen er i konstant udvikling og har blandt andet ofte behov for hurtigt at afsende tøj fra nye kollektioner, der er blevet udvalgt til at blive brugt i et photo shoot. Det betyder, at modehusene ofte har behov for dag til dag afhentninger og leveringer over alt i verden og det er i høj grad dét, vi har hjulpet Anne Sofie Madsen med,” siger Susanne Katja Kristensen, der er Marketing Manager for DHL Express i Danmark.

Modedesigneren har igennem et par år samarbejdet med DHL Express, hvor kurerfirmaet har hentet og bragt prøver på stoffer og kollektioner samt materialer fra de fjerneste afkroge i verden. Og firmaet har også sendt tøj til photo shoots adskillige gange, hvor kravet har været, at det skal være fremme på den anden side af jorden inden for 48 timer. Men ud over den rå transport har DHL Express også kunne rådgive Anne Sofie Madsens team om særlige forhold, der gør sig gældende, når pakker skal sendes på tværs af landegrænserne.

”Ethvert land har sine regler, der skal overholdes. Internt i EU går det som regel ret smertefrit, men så snart man sender uden for Europas grænser, kan der være udfordringer. Qua vores internationale netværk ved vi præcis, hvad der skal til for at få tøjkollektioner og materialer på tværs af grænserne hurtigt, så modtagerne ikke skal vente. På den måde har vi adskillige gange sikret, at Anne Sofie Madsens tøj hurtigt kom igennem de forskellige lufthavne og den eventuelle toldbehandling,” siger Susanne Katja Kristensen.

**Bedre hjælp til danske tekstilvirksomheder**

Meget af tekstilfremstillingen i dag er koncentreret så forskellige steder som i Asien og Østeuropa og det er dét, der ofte gør det til en kunst for designerne at kende reglerne i de enkelte lande. Derfor er en del af DHL’s opgaver at overtage toldbehandlingen og besværet for kunderne

Producenter og butikskæder er i dag meget opmærksomme på ikke at ligge inde med for store lagre samtidig med, at de skal kunne reagere hurtigt på de seneste tendenser i modeverdenen. Visse internationale butikskæder kører endda med nye kollektioner langt flere gange om året end årstidernes skiften. Det stiller krav til logistiksektoren om at kunne tilbyde hurtig og fleksibel transport af pakker med de nyeste kollektioner.

”Vi har det tilfælles med modebranchen, at der også hele tiden stilles krav til det som en logistikpartner skal kunne levere. Samarbejdet med Anne Sofie Madsen har gjort, at vi har kunne finjustere vores tilgang over for de danske designere og vi kan se, at resultaterne af dette arbejde viser sig nu,” siger Susanne Katja Kristensen.

**For yderligere oplysninger, kontakt venligst:**

Marketing Manager Susanne Katja Kristensen på telefon 72 39 73 22.

Designer Anne Sofie Madsen på telefon 61 72 58 30 (hun stiller gerne op til interview i Modeugen).

Evt. billeder kan findes her: <http://www.mynewsdesk.com/dk/dhl-danmark/latest_media>

**Om DHL:**

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 325.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”.

DHL er en del af Deutsche Post DHL Group. Den realiserede omsætning var i 2014 på mere end 56 milliarder euro.